
Ministru kabineta noteikumi Nr. 500
Rīgā 2024. gada 23. jūlijā (prot. Nr. 30 33. §)
Grozījumi Ministru kabineta 2023. gada 12. decembra noteikumos Nr. 753 "Eiropas Savienības Atveseļošanas un noturības mehānisma plāna 2.4. reformu un investīciju virziena "Digitālās infrastruktūras transformācija" 2.4.1.2.i. investīcijas "Platjoslas jeb ļoti augstas veiktspējas tīklu "pēdējās jūdzes" infrastruktūras attīstība" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 12. decembra noteikumos Nr. 753 "Eiropas Savienības Atveseļošanas un noturības mehānisma plāna 2.4. reformu un investīciju virziena "Digitālās infrastruktūras transformācija" 2.4.1.2.i. investīcijas "Platjoslas jeb ļoti augstas veiktspējas tīklu "pēdējās jūdzes" infrastruktūras attīstība" īstenošanas noteikumi" (Latvijas Vēstnesis, 2023, 243. nr.; 2024, 103. nr.) šādus grozījumus:
· 1. Izteikt 9.1. apakšpunktu šādā redakcijā:
· "9.1. līdz 2025. gada 30. jūnijam tādu mājsaimniecību, uzņēmumu, izglītības iestāžu, ārstniecības iestāžu un citu sabiedrisko ēku skaits, kurām ir piekļuve platjoslas savienojumiem ar ļoti augstas veiktspējas tīklu (turpmāk – uzraudzības rādītājs), – 500;".
· 2. Izteikt 10.1. apakšpunktu šādā redakcijā:
· "10.1. līdz 2025. gada 30. jūnijam tādu mājsaimniecību, uzņēmumu, izglītības iestāžu, ārstniecības iestāžu un citu sabiedrisko ēku skaits, kurām ir piekļuve platjoslas savienojumiem ar ļoti augstas veiktspējas tīklu, – 100 Latgales plānošanas reģionā, 100 Vidzemes plānošanas reģionā, 100 Rīgas plānošanas reģionā, 100 Zemgales plānošanas reģionā, 100 Kurzemes plānošanas reģionā;".

	Ministru prezidente
	(paraksts*)
	E. Siliņa

	Satiksmes ministrs
	(paraksts*)
	K. Briškens


* Dokuments ir parakstīts ar drošu elektronisko parakstu

